  Анжелика Тихонова корреспондент 7-тӥ толсуре Удмуртиын кӧня ке пильмаськылоз, лымыяны кулэ ӧвӧл. Со сярысь Россиысь МЧС-лэн элькунъя валтӥсь управлениезлэн пресс-службаез ивортӥз. Тӧл шундыпуксён палась лымшор но шундыӝужан вискы берытскыса секундскын 2-7 метре пельтоз. Элькунъя уйин -23…-28, нуназе -13…-18 градус возиськоз. Сюресъёс вылын йӧвалег. Омыр зӥбет луло узвесь юбоя 758 миллиметр луоз, омырлэн мускытлыкез – 62 процент.  Тодэ вайытом, улосвыл Гидрометцентр ивортэмъя, таяз арняе Удмуртиын, кызьы шуо куазез эскерисьёс, температурая ӟечырет луоз: нырысь кезьыт, собере шунытгес но выльысь кезьыт.  Тегъёс: Ижкар Удмуртия Тол инкуазь  